钦定古今图书集成/理学汇编/文学典/第092卷 > 陶宗仪
## 钦定古今图书集成/理学汇编/文学典/第092卷 > 陶宗仪

按《明外史》本传：“宗仪，字九成，黄岩人。父煜，元福建江
西行枢密院都事。宗仪少试有司，一不中即弃去。务
古学，无所不窥。出游浙东西，师事张翥、李孝光、杜本，
为诗文咸有程度，尤刻志字学，习舅氏赵雍篆法甚
工。家贫，教授松江自给。浙帅泰不华，南台御史丑驴
举为行人，又辟为教官，皆不就。张士诚据吴，署为军”
谘，亦不赴。洪武四年诏征天下儒士。六年命有司举
人才皆及，宗仪引疾不赴。晚岁，有司聘为教官，非其
志也。二十九年率诸生赴礼部试，读《大诰》，赐钞归。久
之卒。初，宗仪客松江，躬亲稼穑，作劳之暇，休于树阴。
有所得，摘叶书之，贮一破盎，去则埋之树根。如是十
年，积盎以十数。一日令门人发而录之，得三十卷，名曰《辍耕录》，又葺《说郛》《书史会要》《四书备遗》，并传于世。
元末文人最盛，其时以词学知名者，又有张宪、周砥、
高明、蓝仁之属。